Document ID: 32014R0031

KOMISSION ASETUS (EU) N:o 31/2014,
annettu 14 päivänä tammikuuta 2014,
päätösten 2004/301/EY ja 2004/539/EY sekä asetuksen (EU) N:o 388/2010 kumoamisesta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (1) ja erityisesti sen 19 ja 21 artiklan,
sekä katsoo seuraavaa:
(1)
Asetuksessa (EY) N:o 998/2003 vahvistetaan eläinten terveyttä koskevat vaatimukset, joita on noudatettava muissa kuin kaupallisissa lemmikkieläinten kuljetuksissa, ja näiden kuljetusten valvontaan sovellettavat säännöt. Asetusta sovelletaan jäsenvaltioiden välisiin tai kolmansista maista tuleviin, asetuksen liitteessä I mainittuihin lajeihin kuuluvien lemmikkieläinten kuljetuksiin. Liitteessä olevassa A osassa mainitaan koirat ja kissat ja B osassa hillerit ja fretit. Asetusta (EY) N:o 998/2003 on sovellettu 3 päivästä heinäkuuta 2004.
(2)
Mallitodistuksen vahvistamisesta koirien, kissojen ja frettien yhteisön sisällä tapahtuvia kuljetuksia varten 26 päivänä marraskuuta 2003 tehdyssä komission päätöksessä 2003/803/EY (2) vahvistetaan mallitodistus koirien, kissojen ja frettien lajiin kuuluvien lemmikkieläinten jäsenvaltiosta toiseen kuljettamista varten, kuten asetuksen (EY) N:o 998/2003 5 artiklan 1 kohdan b alakohdassa säädetään.
(3)
Asetuksella (EY) N:o 998/2003 perustettuun järjestelmään siirtymisen helpottamiseksi komissio teki 30 päivänä maaliskuuta 2005 päätöksen 2004/301/EY (3), joka koskee päätöksistä 2003/803/EY ja 2004/203/EY poikkeamista koirien, kissojen, hillerien ja frettien muita kuin kaupallisia kuljetuksia varten annettavien todistusten muodon osalta sekä päätöksen 2004/203/EY muuttamista, jotta lemmikkieläimille ennen asetuksen (EY) N:o 998/2003 voimaantulopäivää annettuja todistuksia voitaisiin käyttää edelleen, jos ne täyttävät tietyt ehdot.
(4)
Lisäksi komission 1 päivänä heinäkuuta 2004 tekemässä päätöksessä 2004/539/EY (4), joka koskee lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista annetun Euroopan parlamentin ja neuvoston asetuksen (EY) N:o 998/2003 täytäntöönpanoa koskevia siirtymätoimenpiteitä, säädetään, että jäsenvaltioiden on sallittava 1 päivään lokakuuta 2004 asti asetuksen (EY) N:o 998/2003 liitteessä I lueteltujen lemmikkieläinlajien tuonti alueelleen niiden kansallisten sääntöjen mukaisesti, jotka olivat voimassa ennen 3 päivää heinäkuuta 2004.
(5)
Lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetulla Euroopan parlamentin ja neuvoston asetuksella (EU) N:o 576/2013 (5) kumotaan ja korvataan asetus (EY) N:o 998/2003. Toimenpiteet, jotka on hyväksytty asetuksella (EY) N:o 998/2003 perustettuun järjestelmään siirtymisen helpottamiseksi, ovat siksi vanhentuneita. Päätökset 2004/301/EY ja 2004/539/EY olisi sen vuoksi kumottava.
(6)
Lisäksi komissio antoi 6 päivänä toukokuuta 2010 asetuksen (EU) N:o 388/2010 (6), joka koskee Euroopan parlamentin ja neuvoston asetuksen (EY) N:o 998/2003 täytäntöönpanoa tiettyihin lajeihin kuuluvien lemmikkieläinten, joita voidaan kuljettaa muuten kuin kaupallisin kuljetuksin, enimmäismäärän osalta, jotta voidaan välttää riski siitä, että koirien, kissojen, hillerien ja frettien kaupallisia kuljetuksia toteutetaan vilpillisesti muina kuin kaupallisina kuljetuksina, kun kyseisiä eläimiä kuljetetaan jäsenvaltioon jostain toisesta jäsenvaltiosta tai asetuksen (EY) N:o 998/2003 liitteessä II olevan B osan 2 jaksossa mainitusta kolmannesta maasta.
(7)
Asetuksen (EU) N:o 388/2010 säännöksiä on tarkasteltu uudelleen ja ne on sisällytetty asetukseen (EU) N:o 576/2013. Asetusta (EU) N:o 576/2013 sovelletaan 29 päivästä joulukuuta 2014. Asetuksesta (EU) N:o 388/2010 tulee siksi vanhentunut asetuksen (EU) N:o 576/2013 voimaantulopäivänä, mistä syystä se olisi kumottava mainitusta päivästä alkaen.
(8)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eikä Euroopan parlamentti tai neuvosto ole vastustanut niitä,
ON HYVÄKSYNYT TÄMÄN ASETUKSEN:
1 artikla
Kumotaan päätökset 2004/301/EY ja 2004/539/EY.
2 artikla
Kumotaan asetus (EU) N:o 388/2010 29 päivästä joulukuuta 2014.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä tammikuuta 2014.

Labels: 8
3
6